text: Í gjár skrivaði løgreglan 25 bøtur í Vági, tí millum annað ljósperur á bilum vóru brostnar
text: #000002
text: Løgreglan var í Suðuroy í gjár og kannaði ferðsluna í Vági og í Tvøroyri, og svarti blokkurin var ofta tikin fram í gjár.
text: #000003
text: Í Vági steðgaði løgreglan 80 bilum, og har vóru ikki færri enn 25 bøtur skrivaðar. Serliga var tað bøtur fyri ljósperur á bilum, sum ikki lýstu, tí heili 13 bøtur vórðu skrivaðar hesum viðvíkjandi.
text: #000004
text: Fimm bilar høvdu ov slitin dekk, so har blivu eisini bøtur skrivaðar fyri tað, trý fólk fingu bót fyri ikki at hava koyrikort uppi á sær, tvær bilførarar fingu bót fyri ikki at brúka trygdarbeltið, tvær bilførarar fingu bót fyri at brúka handhildna fartelefon undir koyring og so fekk ein bilførari bót fyri ikki at hava barnapútu undir barni, sum var ov lítið til at vera íbundin á vanligan hátt.
text: #000005
text: Løgreglan var eisini á Tvøroyri, og har vórðu 50 bilar kannaðir. Her vóru ikki eins nógvar ljósperur, sum ikki lýstu, men tað vórðu fimm bøtur skrivaðar hesum viðvíkjandi, tveir bilar høvdu ov slitin dekk og tveir bilførarar høvdu ikki koyrikortið uppi á sær, og tað fáa bilførararnir so bót fyri.
text: #000006
text: Vakthavandi á løgreglustøðini sigur eisini, at tað eru nógv fólk fyri tíðina, ið ikki fáa innivist um næturnar, tí tað ikki er pláss at gista á Herberginum, og tí leita mong teirra eftir onkrum staði at gista nátt. Um trý-tíðina í nátt boðaði eitt fólk í miðbýnum í Havn løgregluni frá, at onkur royndi at fara inn í eitt úthús, tí viðkomandi einki stað hevði at sova í, men tá løgreglan kom á staðið, var viðkomandi vekk. Løgreglan royndi at leita eina løtu, men funnu ikki viðkomandi, sum hevði roynt at farið inn í ein hjall at sova.
text: #000007
text: Tvey álvarsom ferðsluóhapp í gjár
text: #000010